NaiveNeuron/SloPal huggingface dataset:
M. Urbáni, poslanec: (2009-12-09):
Ale čo ma najviac teší, je, že teraz slobodne môžem povedať, to, čo si myslím. A myslím to úprimne. Nie som viazaný ničím. Myslel som to tak, ja som bol slobodný stále. Ale nie som viazaný žiadnymi straníckymi programami. Ale chcem poďakovať všetkým kolegom, ktorí boli členovia alebo náhradníci tohto výboru, že tento výbor nebrali ako politickú aktivitu, ale ako výbor, ktorý je komunikáciou medzi slovenskou exekutívou a Európskym spoločenstvom a európskymi orgánmi v Rade Európy. A myslím si, že to bolo veľkým prínosom tohto výboru, že sme boli viac-menej nad vecou a že sme robili pre Slovensko. A verím, že tento výbor bude aj do budúcnosti pracovať tak. Ďakujem všetkým aj v pléne Národnej rady za veľmi dobrú spoluprácu, ktorú sme počas môjho pôsobenia v tomto výbore mali. Ďakujem pekne, dovidenia. (Potlesk.)
Hraško, Igor, poslanec NR SR (2014-11-08):
Ďakujem pekne za slovo. Pán minister, ja som v opozícii voči niekomu, nie s niekým. Ja to stále opakujem, lebo ja som si to nevybral. To proste vybrali občania, takže ale na druhej strane ako opozícia máme určite spoločné ciele, a mňa nezaujíma, čo bolo, teda zaujíma ma to, zaujíma ma to z toho pohľadu, že ešte nikto z toho, čo ste povedali, nesedí v base. A to zaujíma aj našich občanov. Ale tu sa veci naozaj neriešia a už som to povedal pred dvoma rokmi kedysi alebo pred rokom, že ono je to ako tí dvaja psi, ktorí po sebe brešú, lebo vedia, že sa nikdy nepohryzú. Ono by to možno spustilo lavínu a niekto by začal rozprávať, potom by druhý začal rozprávať a tak ďalej. To je lavínový efekt, ktorý v politike môže fungovať, tak preto sa to ešte snaží udržať v takej určitej rovine len zatiaľ toho kričiaceho. Možno raz dospejeme do štádia, že tí, ktorí sú naozaj zodpovední za rozpeľhávanie, budú možno sedieť v tých basách a ľudia budú o čosi kľudnejšie spávať. Ale naozaj tuná táto schôdza je o tom, že vláda, v ktorej sedíte aj vy, dáva možnosť okrádať občanov tým, že vytvára priestor na takéto špinavé obchody, ako bol aj posledne menovaný obchod alebo zmluva uzavretá na predaj CT prístroja do piešťanskej nemocnice. Tých príkladov sme tuná, ja osobne som ich tuná naozaj dneska vysvetlil dosť. To boli kauzy od roku 2012, niektoré boli z roku 2013, niektoré už z roku 2014. Tieto veci ste mali obhajovať, že, alebo ospravedlniť sa za to, alebo kde skončili tie peniaze. Áno, ja viem, že máte výhrady aj voči tomu, čo sa tu dialo, ale teraz riešime úplne inú situáciu. A ja by som bol rád, keby sa nám toto podarilo vyriešiť do budúcnosti. A preto aj tá výzva. Áno, prestaňme obchodovať so schránkovými firmami. Áno, poďme to riešiť. Je to problém a ja vám za to aj zahlasujem, za dobré riešenie vždy.
Dostál, Ondrej, poslanec NR SR (2023-12-07):
Chcel by som požiadať, ak je to možné, aby sme aktualizovaný program dostali, aby tam boli aj tie termínované body, lebo už sa to začína trochu meniť oproti tomu pôvodnému. Ďakujem.
Laššáková, Jana, podpredsedníčka NR SR (2015-09-30):
Pán poslanec, dala by som o vašom procedurálnom návrhu hlasovať, ale evidentne Národná rada nie je uznášaniaschopná. Opýtam sa, je všeobecný súhlas? (Reakcie z pléna.) Nie. Nedám hlasovať o vašom návrhu, lebo evidentne Národná rada nie je uznášaniaschopná. Nech sa páči, pán spravodajca, máte slovo.
Heger, Eduard, poslanec NR SR (2019-05-15):
Ďakujem veľmi pekne. Opäť jeden zo zákonov, ktorý je úplne kľúčový a veľmi potrebný, pretože tak ako si poukázala, tie neodborné nominácie sú niečo, čo nás tu proste neskutočne dobieha a facká Slovensko, pretože vidíme, že nielen na ministerstvách, ale aj v tých podnikoch sú naozaj tie nominácie vysoko neodborné a nemôžu riadiť také dôležité podniky. Proste ľudia, ktorí nie sú odborníci, lebo tomu nerozumejú, že ten kariérny rast je veľmi dôležitý. Súkromný sektor tomu veľmi dobre rozumie a vie, prečo si naozaj dáva záležať na tom, aby čím vyššia funkcia, tak tým kvalitnejší človek. A nielen teda z hľadiska odbornosti, ako myslím vecnej, ale aj charakterovej alebo manažérskej, proste to musí byť súbor schopností, ktoré ten človek musí mať na to, aby vedel na týchto funkciách stáť a dobre ich riadiť. A my tu hovoríme o majetku štátu, ktorý naozaj patrí občanom a o to viac je dôležitejšie, aby tam boli tí najkvalitnejší, the best of the best, pretože disponujú veľkými prostriedkami. A tak ako si to vlastne povedala opäť aj pri tomto zákone ten príklad advokáta Bžána, to neodborné riadenie, či už z hľadiska charakteru, alebo z hľadiska vecnosti, nás môže stáť, štát a v konečnom dôsledku občanov môže stáť enormné peniaze. Tie škody sú omnoho väčšieho rozsahu práve pri podnikoch, štátnych podnikoch. A mohli by sme tu menovať mnoho iných prípadov, kde takéto veci nastali, či už to bola kompa alebo, alebo ďalšie. A toto sú proste veľké zlyhania. Čiže opäť niečo, čo tu už dávno malo byť. A je len ukážkou tejto vlády, že nechce kompetentne vládnuť, ale sa chce iba viesť na vlne moci. Ďakujem.
Jurinová, Erika, podpredsedníčka NR SR (2013-06-25):
Ďakujem, pán poslanec Teraz dávam priestor prihlásiť sa do rozpravy ústne. Do rozpravy sú prihlásení štyria páni poslanci. Uzatváram možnosť prihlásiť sa do rozpravy. Takže, nech sa páči, prvý rečník pán poslanec Matovič.
Šeliga, Juraj, podpredseda NR SR (2021-02-05):
Nech sa páči, pán poslanec Suja ako ďalší v rozprave.
M. Číž, podpredseda NR SR: (2008-10-30):
(Hlasovanie.) Prítomných 137 poslancov, za návrh 79 poslancov, proti 2 poslanci, zdržalo sa 56 poslancov. Tento návrh sme schválili.
Drábiková, Lucia, poslankyňa NR SR (2021-09-29):
Ďakujem, Katka, za tvoj príspevok. Ja by som tiež sa chcela pripojiť k tomu, že tá oblasť sociálnoprávnej ochrany a osobitne marenie úradného výkonu je veľmi častou témou podnetov, ktoré dostávame. Že naozaj je to veľmi taká citlivá oblasť a je tam zapojených naozaj mnoho zložiek, či sú to súdy, sociálka, prokuratúra, ale častokrát toto marenie úradného výkonu spôsobuje to, že naozaj jeden rodič sa nedokáže stretnúť s druhým rodičom napriek tomu, že opakovane dáva podnety, opakovane sa snaží, ale jednoducho nevie sa domôcť spravodlivosti. Tak by som tak chcela apelovať na to, aby sa aj tieto veci začali tak nejako možno inak, možno systémovo meniť a riešiť. Ďakujem.
Grendel, Gábor, podpredseda NR SR (2023-06-15):
Na vystúpenie pána poslanca Kočiša budú reagovať štyria poslanci faktickými poznámkami, končím možnosť prihlásiť sa s ďalšími. Ako prvý pán poslanec Ondrej Ďurica.
Raši, Richard, poslanec NR SR (2022-02-03):
Ďakujem pekne. Na záver len veľmi krátko, ďakujem pekne všetkým za vystúpenie v rozprave, či boli viac alebo menej emotívne, ale hovorili o tom istom probléme. Chcel by som vás poprosiť, aby sme tento návrh zákona nebrali ako opozičný návrh, ako návrh, ktorý predkladáme za HLAS, ale ako návrh, ktorý dávajú zdravotníci a pacienti. Aby ste tento návrh zákona brali ako výzvu, ako výzvu, ako prosbu a ako upozornenie a zdvihnutý prst od všetkých, ktorí v tomto sektore zdravotníctva robia a ktorí iné riešenie ako zvýšenie platov práve preto, aby nemuseli odísť od našich pacientov do zahraničia, aby sme ho prijali a aby sme našich lekárov, sestry, záchranárov, zdravotníkov, všetkých ostatných udržali v našich ambulanciách, pri našich lôžkach, pri našich známych, blízkych, rodičoch, deťoch, pri našich slovenských pacientoch. Ďakujem pekne.
Blaha, Ľuboš, poslanec NR SR (2023-01-24):
Ďakujem pekne za reakcie pánov poslancov. Myslím, že jediný koaličný poslanec, ktorý sa ozval, bol pán Kuriak, ktorý, žiaľ, nepochopil ale absolútne nič. Pán Kuriak, my sa tu dneska bavíme o tom, či má byť v ústave referendum o predčasných voľbách. To, ako sa k nemu potom už v tom referende ľudia postavia k tejto otázke, je fajn. Vy máte právo neísť na referendum. To nie je občianska povinnosť, to je právo, hej? Ale či to má byť v ústave, to je otázka, dobre? Tak na tom sa dohodnime. Ja chcem, aby v ústave mali ľudia možnosť aj referendom vyvolať predčasné voľby. Dobre? O tomto je otázka. A vy teraz tu splietate, že pri minulých referendách, pri Sulíkovom referende som bol, samozrejme, proti. Pamätáte si Sulíkove referendum? Sulíkove referendum bolo o tom, že či limuzíny majú byť také a onaké a tak ďalej. Hej? Ja som pochopiteľne na to referendum nešiel. A to je moje právo. O rodine takisto. Každého právo, pán kolega. A vy takisto nemusíte ísť na referendum o predčasných voľbách, ale má to byť v ústave. A vy to dneska vyberáte z tej ústavy. Rozumieme si? Vy ste ako ten fašista, ktorý vyberá to referendum z ústavy. Toto je ten zásadný problém. Už to konečne pochopte! A ďalšia vec. Pokiaľ vy ako bežný človiečik vyzvete ľudí k čomukoľvek, je to fajn, je to vaše právo, ale ako najvyšší ústavný činiteľ, ako prezidentka Slovenskej republiky máte psiu povinnosť vyzvať ľudí k tomu, aby participovali na demokracii. A to je to, čo som hovoril. Už tomu rozumiete? Ďakujem. A teraz, ak mi ešte ostal čas, keby sme mali normálnu vládu, a nie týchto diletantov, a normálnu prezidentku, a nie túto madam Schwarzkopf, tak by hneď ako padla vláda, zvolala okrúhly stôl koalície aj opozície a dohodol by sa termín volieb niekedy na máj, na jún a všetko by bolo vyriešené. Prosím, zíďte z kratšej cesty. Tuto je jediná možnosť, je širokospektrálna dohoda. Zavolajte si okrúhly stôl a poďme sa baviť o tom, aby referendum bolo v ústave, a v tej chvíli vám za toto zahlasujeme. Veľmi jednoduché. Prestaňte s tým valcom. Konečne sa poďme rozprávať ako civilizova... (Prerušenie vystúpenia časomerom.)
Hort, Milan, podpredseda NR SR (2010-10-21):
Ďakujem. Ďalším, kto bol vylosovaný je opäť pán poslanec Baška, opäť nie je prítomný na hodine otázok. Šiesta otázka v poradí, je otázka od pána poslanca Jána Podmanického, ktorého vidím v sále, takže je adresovaná prvému podpredsedovi vlády a ministrovi dopravy, pôšt a telekomunikácií Jánovi Figeľovi a znie: "Pán minister, kedy bude pokračovať výstavba diaľnice cez Kysuce a kedy bude ukončená? Zastavenie výstavby diaľnice cez Kysuce na Poľsko a Českú republiku je zlým rozhodnutím a spôsobí obrovský dopravný kolaps v tomto regióne. Pán minister a pán podpredseda vlády, nech sa páči.
Číž, Miroslav, podpredseda NR SR (2015-02-13):
Dajme tým pádom, pán kolega, mám pocit, že tie symboly nebudú sprevádzať jeho vystúpenie, takže ak je to možné, poprosím. Ďakujem pekne. (Poslanec Kollár berie preč tri názorné tabule, ktoré boli počas jeho prejavu umiestnené pred hlavným rečníckym pultom.)
P. Paška, predseda NR SR: (2009-06-30):
(Hlasovanie.) 135 prítomných, 22 za, 73 proti, 39 sa zdržalo, 1 nehlasoval. Tento návrh sme neschválili.
Bugár, Béla, podpredseda NR SR (2018-09-18):
Prezentujme sa a hlasujme. (Hlasovanie.) Prítomných 145, za 54, proti 34, zdržalo sa 57 poslancov. Návrh sme neschválili. Prosím teraz pána poslanca Uhríka, aby uviedol najprv hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 595/2003 Z. z. o dani z príjmov (tlač 1092). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1092.)
Heger, Eduard, predseda vlády SR (2021-12-02):
Ďakujem veľmi pekne, pán predsedajúci. Vážená Národná rada, vážení členovia vlády, dovoľte mi, aby som podľa § 131 ods. 7 rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomní: minister vnútra Roman Mikulec, zastupuje ho ministerka kultúry Natália Milanová, minister zahraničných vecí a európskych záležitostí Ivan Korčok, zastupuje ho minister zdravotníctva Vladimír Lengvarský, minister školstva, vedy, výskumu a športu Branislav Gröhling, zastupuje ho minister práce, sociálnych vecí a rodiny Milan Krajniak, podpredseda vlády a minister hospodárstva Richard Sulík, nie sú otázky, podpredsedníčka vlády a ministerka investícií, regionálneho rozvoja a informatizácie Veronika Remišová, nie sú otázky, minister pôdohospodárstva a rozvoja vidieka Samuel Vlčan, nie sú otázky, minister obrany Jaroslav Naď, nie sú otázky, a minister životného prostredia Ján Budaj, nie sú otázky.
Hrušovský, Pavol, predseda NR SR (2011-12-01):
Vyhlasujem prestávku do 14.00 hodiny. (Prerušenie rokovania o 11.58 hodine.) (Pokračovanie rokovania o 14.00 hodine.)
Shahzad, Silvia, poslankyňa NR SR (2019-02-07):
Vážený pán predseda, v rozprave nevystúpil nikto. Dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Bugár, Béla, podpredseda NR SR (2018-05-16):
Chcem sa opýtať, či je všeobecný súhlas? (Súhlasná reakcia pléna.) Nech sa páči.
Pellegrini, Peter, predseda NR SR (2015-10-06):
Vážené panie poslankyne, vážení páni poslanci, poprosím o kľud v rokovacej sále. Budeme pokračovať v prerokovaní tlače 1771, návrh skupiny poslancov na vydanie zákona, ktorým sa mení a dopĺňa zákon č. 326/2005 Z. z. o lesoch. Pán poslanec Mičovský, vy ako navrhovateľ, myslím, záverečné slovo. Nech sa páči, pán poslanec, akonáhle sa skonsolidujú podmienky v sále, môžete začať. Kolegyne, kolegovia, poprosím vás o kľud v rokovacej sále, aby pán poslanec Mičovský mohol predniesť svoje záverečné slovo. Nech sa páči, pán poslanec. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 326/2005 Z. z. o lesoch v znení neskorších predpisov a ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 1771.)
Pellegrini, Peter, predseda NR SR (2015-12-03):
Ďakujem pekne. Pán poslanec, máte doplňujúcu otázku? Nech sa páči.
Milanová, Natália, ministerka kultúry SR (2021-05-06):
Myslím si, že to nie je otázka nejakých ďalekosiahlych mesiacov, lebo to treba uzatvoriť čím skôr, a tie naše rokovania už prebiehali vlastne v predchádzajúcom období a myslím si, že teraz už sme v tej fáze, kedy sa to finalizuje. Aj pre nás je veľmi dôležité vedieť, na čom sme, aby sme vedeli následne potom tie programy nastavovať.
M. Dzurinda, predseda vlády SR: (2002-05-23):
Pán poslanec, toto je principiálna odpoveď na vašu provokáciu. (Reakcie z pléna.) I. Presperín, podpredseda NR SR: Ďakujem, pán predseda. Čas vyhradený na otázky poslancov predsedovi vlády uplynul. Ďakujem pánovi predsedovi vlády. Teraz pristúpime k odpovediam členov vlády na otázky poslancov. Prvú z vyžrebovaných otázok položila pani poslankyňa Podhradská ministrovi kultúry Milanovi Kňažkovi, za ktorého bude odpovedať pán minister Kukan. Otázka znie takto: „Ako hodnotíte presun kompetencií v oblasti múzeí a galérií v súvislosti s prebiehajúcou tzv. reformou štátnej správy?“ Prosím o odpoveď.
Hrušovský, Pavol, podpredseda NR SR (2010-08-06):
Pani poslankyňa, je tu. Myslím, že ten pán minister vlády, o ktorého vám v tejto chvíli a predpokladám aj vo vašom vystúpení najviac ide, je tu pán minister práce, sociálnych vecí a rodiny, ale tým nechcem ospravedlňovať neúčasť ostatných členov vlády. Nech sa páči.
Mierna, Anna, poslankyňa NR SR (2023-05-09):
Teraz dajte, prosím, hlasovať o pozmeňujúcom a doplňujúcom návrhu pána poslanca Cmoreja, je to rozšírenie dlhodobého investičného sporenia.
Laššáková, Jana, podpredsedníčka NR SR (2012-06-22):
Pán poslanec Senko, nech sa páči.
Petráš, Vladislav, poslanec NR SR (2015-06-23):
Pán predseda, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie týmto výborom: výboru pre financie a rozpočet, ústavnoprávnemu výboru, výboru pre hospodárske záležitosti, výboru pre pôdohospodárstvo a životné prostredie a výboru pre zdravotníctvo. Za gestorský výbor navrhujem výbor pre financie a rozpočet a odporúčam, aby predmetný návrh zákona výbory prerokovali do 10. septembra 2015 a gestorský výbor do 11. septembra 2015.
A. Belousovová, podpredsedníčka NR SR: (2010-02-03):
vládnom návrhu zákona, ktorým sa mení a dopĺňa zákon č. 610/2003 Z. z. o elektronických komunikáciách v znení neskorších predpisov . Vládny návrh zákona má tlač 1316 a spoločnú správu výborov máte ako tlač 1316a. Poprosím znovu pána ministra Vážneho, pána ministra dopravy, pôšt a telekomunikácií, aby vládny návrh zákona odôvodnil. Nech sa páči.
Lehotský, Tomáš, poslanec NR SR (2023-03-21):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Číž, Miroslav, podpredseda NR SR (2015-11-10):
Ďakujem. Teraz vystúpi v rozprave pán poslanec Kadúc. Bol posledný riadne prihlásený.
Pellegrini, Peter, predseda NR SR (2023-11-21):
Všeobecný súhlas. (Potlesk.) Konštatujem všeobecný súhlas, pani poslankyňa. (Smiech v sále.) Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov v znení neskorších predpisov. Vládny návrh zákona je uvedený v tlači 29. Návrh na jeho pridelenie výborom je v rozhodnutí č. 26. Prosím teraz pána ministra práce, sociálnych vecí a rodiny Slovenskej republiky Erika Tomáša, aby vládny návrh zákona stručne uviedol a prosím poslancov a poslankyne, ktorí sa nechcú zúčastňovať rokovania Národnej rady, aby opustili rokovaciu sálu a nerušili pána ministra v úvodnom slove. Nech sa páči, pán minister, máte slovo. (Rokovanie o vládnom návrhu zákona, ktorým sa dopĺňa zákon č. 296/2020 Z. z. o 13. dôchodku a o zmene a doplnení niektorých zákonov v znení neskorších predpisov , tlač 29.)
Zmajkovičová, Renáta, podpredsedníčka NR SR (2013-05-23):
Ďakujem, pán minister. Ďalšiu otázku položil pán poslanec Ľuboš Blaha, podpredsedovi vlády a ministrovi financií Petrovi Kažimírovi. Otázka znie: „Vážený pán minister, v nedávnom rozhovore mi bývalý podpredseda Európskej komisie profesor Günter Verheugen potvrdil, že jeden zo základných pilierov nemeckého hospodárskeho úspechu aj v čase krízy je tradične nemecká podpora tzv. kodeterminácie, a teda paritnej účasti zamestnancov na rozhodovaní v súkromných podnikoch, ako aj podpora družstvám a družstevným bankám, ktoré dokázali stabilizovať nemeckú ekonomiku, zoberie si Slovensko príklad od Nemecka aj v týchto projektoch?" Nech sa páči, pán minister, máte slovo.
Laššáková, Jana, podpredsedníčka NR SR (2014-06-10):
Pán poslanec Mičovský, nech sa páči.
Lipšic, Daniel, poslanec NR SR (2014-11-10):
No, tu pomerne veľa tých faktúr sa týka samozrejme že liekov, antibiotík, cytostatík, a tých firiem je tam oveľa viac, ako ste spomínali vy, pán kolega. A faktom je, že jediná firma, ktorá má platené tie faktúry takmer načas, je Medical Group a nikto iný. Aj pri liekoch a antibiotikách a cytostatikách, tých položiek je tam pomerne strašne veľa, je to na 70, myslím, že strán. Aj Medard tam má lieky, cytostatiká, antibiotiká. Tu to mám vytiahnuté, kde sú tie faktúry zaplatené v oveľa neskorších termínoch. Medical Group, čo som ja pozeral, asi niekoľko faktúr, tak všetky naozaj do jednej tam boli zaplatené presne. Ešte raz, ak má niekto pocit, že všetky tieto veci, ktoré sa týkajú Medical Group, sú čisto náhodné, ktoré sa týkajú nemocníc a tendrov a obratu a pôsobenia pána Pašku a prevodov cez Macha na Agel a naspäť, fajn, ja už, ja už nebudem v zásade nikoho presviedčať. Ja si myslím, že aj vy, poslanci SMER-u, dobre viete, ako sa angažuje váš predseda parlamentu v zdravotníctve a že obchoduje v zdravotníctve. Myslím, že nikto z vás pri zdravom rozume to nemôže poprieť. Vy to všetci dobre viete. Vy to všetci dobre viete. A ja si myslím, že po tom, čo sa prevalil škandál v Piešťanoch, aj keď dajme tomu, že oproti tým ostatným sa zdá byť naozaj drobný, tak je veľmi ťažko jeho pozíciu udržať. Môj názor je. A preto podľa mňa je váš premiér nervózny, lebo nemôže ho dať celkom dole, je to silný hráč SMER-u, ale vie, že je a bude už veľkou príťažou.
Bugár, Béla, podpredseda NR SR (2018-02-09):
Pán poslanec Marosz.
Bugár, Béla, podpredseda NR SR (2017-02-02):
Nech sa páči, pán poslanec Viskupič, môžte reagovať.
Laurenčík, Milan, podpredseda NR SR (2020-04-28):
Pán poslanec Kerekréti, s faktickou poznámkou sa môžete prihlásiť iba počas vystúpenia rečníka, takže vám slovo nedám.	Ďalším prihláseným do rozpravy je pán poslanec Peter Cmorej. Nevidím ho v sále, stráca poradie. Ďalším poslancom je pán Radovan Sloboda. Nech sa páči, máte slovo.
Matovič, Igor, poslanec NR SR (2013-05-29):
Súčasne odporúčam v zmysle § 74 ods. 1 zákona Národnej rady o rokovacom poriadku a v súlade s rozhodnutím predsedu Národnej rady č. 460 z 26. apríla 2013 prideliť v druhom čítaní na prerokovanie tento návrh okrem výboru pre financie a rozpočet aj ústavnoprávnemu výboru a výboru pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby uvedený návrh prerokovali výbory do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Prosím, dajte o mojom návrhu, pán predseda, hlasovať.
Cigániková, Jana, poslankyňa NR SR (2017-04-07):
Keď vám ide o tie platy... (Prerušenie vystúpenia predsedajúcim.)
Fico, Robert, poslanec NR SR (2022-04-28):
Áno. Pán podpredseda, ja rešpektujem pani predsedníčku výboru, pretože celý deň ju tu nechali samú, nikto ju nevystriedal a sú normálne ľudské príbehy, že človek už nevládze v nejakom okamihu, preto opakujem ešte raz, rešpektujem jej neprítomnosť. Na druhej strane, tak vážna vec ako pokus poslať poslanca Národnej rady na 7 až 12 rokov do väzenia vyžaduje nejakú mieru úcty a rešpektu. Ja preto navrhujem pri plnom rešpektovaní pani predsedníčky, aby sme teraz prerušili rokovanie parlamentu a pokračovali ráno o deviatej. Ďakujem pekne. (Reakcie z pléna.)
P. Paška, predseda NR SR: (2007-10-16):
(Hlasovanie.) 141 prítomných, 139 bolo za, 1 sa zdržal, 1 nehlasoval. Pridelili sme návrh zákona výborom a určili sme lehoty na jeho prerokovanie. Pán poslanec Horváth uvedie hlasovanie v prvom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov v znení neskorších predpisov (tlač 438). Nech sa páči.
Jarjabek, Dušan, poslanec NR SR (2024-04-18):
Ďakujem veľmi pekne, pán predsedajúci, aby to takto, viete, všetko nezostalo vo vzduchu, lebo je tu taká atmosféra trošku potemnelá, hej, ako po tomto všetkom. Tak ja by som chcel len povedať, že zmyslom tohto celého, čo sa deje okolo fondov, je skutočne to, že tie fondy u istej časti umeleckej verejnosti nefungujú. Preto je vymyslený iný systém fungovania a my si môžeme zase po istom čase zhodnotiť, či väčšia skupina umelcov bude s takýmto systémom spokojná, alebo či bude nespokojná. Pokiaľ bude nespokojná, stále máme možnosť novelizovať isté veci, preto lebo stále ako to volebné obdobie trvá. Takže je to v tejto chvíli aj na bič tých predkladateľov, aby si teda uvedomili, to znamená na nás všetkých, ktorí ako budeme o tom hovoriť, aby sme si uvedomili, či to bude takto fungovať, alebo nie. No a v prípade, že to fungovať nebude, budeme musieť vymyslieť iný systém, hej? Takto hovoriť o nejakom uzurpovaní si nejakých miliónov, to, to, to skutočne to je scestné, preto lebo to sa ani nedá. A pointa je preto úplne iná, pán Grendel. Pointa je, aby tie dve tretiny, ktoré sú nespokojní, aspoň polovica z nich bola spokojná.
Pčolinský, Peter, podpredseda NR SR (2023-03-28):
Vorobeľová. (Správne: „Vorobelová“, pozn. red.)
Kollár, Boris, predseda NR SR (2022-02-18):
S ďalšou faktickou pán poslanec Vážny.
Bugár, Béla, podpredseda NR SR (2019-06-27):
Ďakujem. Teraz dávam slovo poverenému členovi z výboru pre financie a rozpočet pánovi poslancovi Ďurovčíkovi, aby informoval Národnú radu o výsledku prerokovania správy vo výbore. Nech sa páči.
Čavojová, Marcela, poslankyňa NR SR (2024-10-02):
Ďakujem, pán predsedajúci. Veľmi zvláštne pristupujú kolegovia z opozície ku konsolidácií verejných financií a je to asi preto, že celý marazmus bol spôsobený spomínanými vládami. A zopakujem to teda ešte raz, ja viem, že teda to opakujeme, ale povieme to znovu, ako vy opakujete stále to isté. Takže je to pán Matovič, pán Heger a pán apolitický Ódor, dobre? Zapamätané? Zastávate sa týchto ľudí, ktorí by nechali skrachovať Slovensko, pričom akoby ste zabudli, že mnohí z vás boli zamestnaní vo vysokých štátnych úradníckych funkciách, kde ste sa priamo podieľali na zadlžovaní Slovenska. Pán Stachura, k vášmu vystúpeniu mi však nedá nespomenúť správu NKÚ, ktorá jasne odhalila, že počas bývalých vlád v roku 2020 a 2023 bolo dohodárom vyplatených viac ako 30 mil. bez pravidiel, bez preukázania vykonaných prác. Ako je možné, že ste pracovali na ministerstve zdravotníctva a takýmto spôsobom sa vyplácali odmeny neznámym dohodárom, ktorí dostali viac peňazí ako radový, kmeňový zamestnanec ministerstva? Aj toto prispelo k rozvratu verejných financií a musíme to byť my, ktorí konsolidujeme. Ďakujem.
Blanár, Juraj, podpredseda NR SR (2023-02-07):
Ďakujem, pani spravodajkyňa. Otváram všeobecnú rozpravu. Písomnú prihlášku som neobdržal, dávam teraz možnosť prihlásiť sa ústne, panie poslankyne, páni poslanci. Konštatujem, že nikto sa neprihlásil, preto vyhlasujem všeobecnú rozpravu za uzavretú. Keďže neprebehla, nie je dôvod na záverečné slová. O tomto návrhu budeme hlasovať o sedemnástej hodine dnes. Prerušujem rokovanie o tomto bode programu. Môžeme pristúpiť k ďalšiemu bodu, ktorým je prvé čítanie návrhu poslancov Petra Kremského, Milana Kuriaka, Petra Libu, Petra Vonsa a Vojtecha Tótha na vydanie zákona, ktorým sa mení a dopĺňa zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 Z. z. o dani z príjmu v znení neskorších predpisov. Tento návrh je pod parlamentnou tlačou 1377, návrh na pridelenie výborom je pod číslom 1446. Opäť udeľujem slovo pánovi poslancovi Petrovi Kremskému, ktorý za skupinu poslancov tento návrh zákona v pléne uvedie. Nech sa páči. (Rokovanie o návrhu poslancov Národnej rady Slovenskej republiky Petra Kremského, Milana Kuriaka, Petra Libu, Petra Vonsa a Vojtecha Tótha na vydanie zákona, ktorým sa dopĺňa zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov a ktorým sa dopĺňa zákon č. 595/2003 Z. z. o dani z príjmov v znení neskorších predpisov , tlač 1377.)
Šípošová, Janka, poslankyňa NR SR (2014-11-08):
Ďakujem pekne. Pán poslanec Blaha, mám k vám takúto prosbu. Prosím vás, nehovorte o odkaze novembra. Nebalamuťte ľudí. Možno si len uvedomte, že nehovoríme o revolúcii v roku 1917, ale ´89. Ešte žijeme tí, čo sme tam boli. Tu v tejto sále sa vyskytujú ľudia, ktorí, volá sa to, že priami účastníci. Neviem, či si na všetkých spomeniem. Pán poslanec Šebej, Lipšic, Vášáryová, Huba. I ja som tam bola. Tak ako do toho by som sa nepúšťala na vašom mieste. Neviete o tom nič. O tom ľudskom socializme som diskutovala v novembri ´89 v rozhlase verejne s pánom Petrom Weissom, ktorý tam bol za Komunistickú stranu Slovenska. To o tom švédskom socializme, o čom tu rozprával pán minister vnútra pred dvomi dňami, to sme tam preberali. Naozaj to nebolo o tom. Naozaj sme nechceli toto. A ešte teraz by som zareagovala na vaše, doslova ste povedali, „sme sociálni demokrati“. Ale je úplne známe širokej verejnosti, že ste aj najväčší kapitalisti. Toto, môžete to vysvetliť? A dá to vám osobne ako takému zapálenému marxistovi spávať?! Ja sa o vás bojím, aby vás nechodil mátať Karol Marx prípadne. A ešte jednu vetu. 17. novembra ´89 si nikto nevedel predstaviť zrušenie článku 4 ústavy. A toto je ten odkaz, ktorý je stále aktuálny, a nechcem, aby sme dovolili znovu vládu jednej strany.
B. Bugár, podpredseda NR SR: (2002-02-15):
M. Antecký, poslanec: Neschváliť. (Reakcie z pléna.)
Mičovský, Ján, poslanec NR SR (2014-01-30):
Ďakujem za slovo, vážená pani podpredsedníčka. Ďakujem pekne aj pánovi poslancovi Poliačikovi, hovoril mi zo srdca. Bolo to presné, bolo to trefné, ale najmä bolo to veľmi potrebné. Cítil som z tvojho vystúpenia, že hľadáš riešenia, že dokonca voláš po tom, aby sme tie veci, ktoré si dokážeme odpustiť, tie pokrikovačky, tie výčitky, ktoré možno majú svoju politickú silu a istý význam v istých situáciách, teraz, keď ide do tuhého, si odpustili, niečo na spôsob starého Ríma, keď bolo zle, tak aj tá demokracia musela ustúpiť. Nechcem volať po ústupe demokracie, chcem volať po ústupe tých vecí, ktoré sem nepatria, v záujme toho, aby sme sily sústredili presne tam, kde si to naznačil. A dal si v závere niekoľko otázok, ak dokážeme nájsť spoločnú reč, ak dokážeme povýšiť niektoré princípy nad ostatné, ja by som chcel, aby aj odpoveď tu zaznela. My to, Martin, musíme dokázať. V opačnom prípade naozaj sa minieme toho, čo je naša prvá a svätá povinnosť. Ďakujem.
Hort, Milan, podpredseda NR SR (2010-11-03):
No veď poprosím aj ja.
Ďuriš Nicholsonová, Lucia, podpredsedníčka NR SR (2018-09-17):
Pán poslanec Fecko.
Ďuriš Nicholsonová, Lucia, podpredsedníčka NR SR (2017-05-18):
Kolegyne, kolegovia, otváram teraz možnosť prihlásiť sa do rozpravy k tomuto bodu ústne. Končím možnosť prihlásiť sa do rozpravy. Prihlásil sa jeden pán poslanec, pán poslanec Mizík. Nech sa páči.
Ďuriš Nicholsonová, Lucia, podpredsedníčka NR SR (2018-11-29):
Chcete reagovať? Prihláste sa. Nech sa páči, s reakciou pani poslankyňa Verešová.
Kmec, Stanislav, poslanec NR SR (2016-12-06):
Vážený pán predseda, vážené pani poslankyne, vážení páni poslanci, vážení prítomní, Výbor Národnej rady pre verejnú správu a regionálny rozvoj ma určil za spravodajcu k vládnemu návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov, tlač 339. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Skrátené legislatívne konanie... (Prerušenie vystúpenia predsedajúcim.)
Danko, Andrej, predseda NR SR (2019-04-04):
Vážené panie poslankyne, vážení páni poslanci, otváram rokovanie 44. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny tridsiatich poslancov. Prosím, aby sme sa pred začatím rokovania prezentovali. (Prezentácia: Prítomných 67 poslancov.) Vážení páni poslanci a panie poslankyne, chcel by som apelovať hlavne na opozíciu, ktorá zvolávala túto schôdzu, keďže predpokladám, že je tu dostatočný počet koaličných poslancov, aby sa pokúsili apelovať na svojich kolegov, keďže tento návrh podpísali. Vzhľadom na to, že Národná rada nie je uznášaniaschopná, prerušujem toto, túto, otvorenie, aj túto schôdzu na pätnásť minút. Ďakujem. (Pätnásťminútová prestávka.) (Po prestávke.)
M. Hort, podpredseda NR SR: (2009-02-05):
návrhu pána poslanca Miššíka na vydanie zákona, ktorým sa dopĺňa zákon č. 302/2001 Z. z. o samospráve vyšších územných celkov v znení neskorších predpisov . Tento návrh zákona má parlamentnú tlač č. 902 a návrh na jeho pridelenie na prerokovanie výborom je v rozhodnutí č. 912. Dávam teraz slovo navrhovateľovi, poslancovi Petrovi Miššíkovi, aby návrh zákona uviedol. Nech sa páči.
B. Bugár, podpredseda NR SR: (2006-02-02):
V rokovaní budeme pokračovať druhým čítaním o návrhu poslancov Národnej rady Slovenskej republiky Jána Drgonca a Petra Miššíka na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov (tlač 1400). Dávam teraz slovo navrhovateľovi pánovi poslancovi Miššíkovi, aby návrh zákona odôvodnil. Nech sa páči.
Kollár, Boris, predseda NR SR (2021-11-04):
Pán poslanec Nemec.
Danko, Andrej, podpredseda NR SR (2024-05-14):
Pán poslanec Dostál. Pozdravujeme študentov na balkón, aj keď nevieme odkiaľ. (Potlesk.) Máte zážitok. (Povedané s pobavením.) Nech sa páči, pán poslanec.
B. Bugár, podpredseda NR SR: (2005-12-14):
(Hlasovanie.) Prítomných 130, za 128, nehlasovali 2. Konštatujem, že návrh sme schválili. Teraz návrh uznesenia k návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Singapurskej republiky o zamedzení dvojitého zdanenia a zabránení daňovému úniku v odbore daní z príjmov, tlač 1332. Nech sa páči.
Krajčír, Ľuboš, poslanec NR SR (2021-02-25):
Pán Kotleba, vy ste, tuším, niekde som sa dočítal, športový tréner, tak beriem, že k športu a k životnému štýlu máte naozaj blízko. A ja s vami súhlasím. Z môjho pohľadu telocvik vonku a tým aj socializácia detí je v poriadku. Minimálne viac v poriadku, ako určite keď sú natlačené v triede. Ja som aj kritizoval, že týždeň pred prázdninami v Bratislavskom kraji nasilu otvárať školy nie je dobrý nápad. Treba počkať po prázdninách a určite nájsť spôsob, ako bezpečnejšie tie deti pustiť do školy. To nemôžme robiť bezhlavo, takto tlačiť na to. Určite možno môžu chodiť pol dňa jedna skupina, pol dňa druhá skupina, alebo nájsť nejaké riešenie, na to sú odborníci. Ale poďme k veci, ktorú ste spomenul, rúška. Veď na celom svete naozaj sa tie rúška používali a nielen počas pandémie, ale aj lekári počas celej svojej kariéry, či už operujú alebo v podstate vykonávajú svoju prácu v rúškach. Tam sa im nikto neposmieva, to nerobia len tak, že teda, aby mali nejakú okrasu alebo boli označení, že sú lekári, ale kvôli tomu, že chránia seba a všetkých ostatných pred rôznymi vírusmi. A chcel by som ale ešte dve otázky vám dať a na tie by som veľmi rád, keby ste mi odpovedal, lebo nepočul som od vás naozaj nič k núdzovému stavu. Či si myslíte, že sa má teda v tejto situácii všetko otvoriť. A druhú otázku mám, čo si myslíte o bývalej vláde, keď pri 61 pozitívnych prijali núdzový stav? Na toto mi, prosím, odpovedzte, lebo dnes ich nemáme 61 pozitívnych, ale mnohé tisícky. Ďakujem vám.
K. Cibulková, poslankyňa: (2007-06-20):
Pán predsedajúci, dajte hlasovať o týchto bodoch zo spoločnej správy: spoločne o bodoch 1, 2, 3, 4, 5, 6, 7, 8, 9, 10, 11, 12, 13, 14, 15, 16, 18 s návrhom gestorského výboru schváliť ich.
Šeliga, Juraj, podpredseda NR SR (2020-06-03):
Pán poslanec Kotleba.
Kolíková, Mária, poslankyňa NR SR (2024-01-10):
Ďakujem veľmi pekne. Rovnako si myslím, že pri tejto voľbe na predsedu štátnej volebnej komisie by bolo dobré rozmýšľať nad tým, ako to bude mať aj symboliku navonok s ohľadom na voľby, ktoré nás čakajú počas tohto funkčného obdobia. A bolo by dobré, keby sme skúsili pri tom hľadaní naozaj tam hľadať človeka, na ktorom sa vieme spoločne zhodnúť ideálne aj s koalíciou, že bude to mať väčší rozmer ako ten, že je priamo spájaný so stranou, ktorá teraz vieme, že má silného kandidáta do prezidentských volieb a druhého najsilnejšieho koaličného partnera. Takže myslíme si rovnako, že toto by bolo dobré, keby sme skúsili, s ohľadom na všetko, čo sa v krajine deje, aby sme tu skúsili mať takúto nadstraníckosť a takto hľadali kandidáta. Ja sa potom vyjadrím aj k tomu v mojom príspevku, koho podporujeme my ako náš poslanecký klub, v akej miere je zhoda s tým návrhom, ktorý tu bol prednesený poslaneckým klubom Progresívneho Slovenska. Ale myslím si, že bolo by dobré, keby sme skúsili mať tu trošku väčší nadhľad. Veď napokon keď sa pozrieme na to zastúpenie členov v samotnej štátnej komisie, je vidno, že je tu rovnocenné rozdelenie medzi opozíciu, koalíciu, potom sú tu predstavitelia za orgány, ktoré, či už je to Ústavný súd, Najvyšší správny súd, generálny prokurátor, predseda Najvyššieho kontrolného úradu, takže pri tých zásadných rozhodnutiach ten predseda tam nezaváži, nemá nejakú väčšiu hodnotu toho hlasu, takže myslím si, že netreba mať žiadnu obavu, ak by to bol aj predstaviteľ, ku ktorému viac inklinujú opozičné strany, že by akokoľvek mohol zvrátiť tú primeranosť a tú rovnováhu, ktorá tam v tej štátnej volebnej komisii je nastavená zákonom. Ďakujem pekne.
Pčolinský, Peter, podpredseda NR SR (2023-03-23):
Prepáčte, pán poslanec, pán poslanec, prepáčte, chcem poprosiť pani ministerku Milanovú, aby sa vrátila do rokovacej sály, nakoľko podľa rokovacieho poriadku tu musí byť prítomná tretina členov vlády. Čiže, pani ministerka Milanová, ak ma počujete, buďte taká dobrá, sa vráťte.
Glváč, Martin, podpredseda NR SR (2016-06-17):
Pán poslanec Poliačik.
Pelegrini, Peter, poslanec NR SR (2010-12-02):
Ďakujem pekne. Ja sa chcem poďakovať pánovi poslancovi Burianovi, že zase poukázal na ten chaos, ktorý tu vládne v predkladaní pozmeňujúcich návrhov, kedy zákony, ktoré prídu z vlády sú menené napochytro siahodlhými pozmeňujúcimi návrhmi. Pán minister Mikloš, včera to označil, že to je vlastne prihliadanie na názor poslancov, že my bývalí poslanci vládnej koalície sme boli hlasovacou mašinériou, hlasovacími panákmi, ale že oni si názory poslancov vážia a poslanci majú právo zákony meniť. Preto by som sa ho rád spýtal, prečo po dobrovoľnom hlasovaní niektorých poslancov v rámci svojho vedomia a svedomia sa zvolávajú mimoriadne koaličné rady a trestajú sa poslanci za toto hlasovanie. Ďakujem pekne. (Potlesk.)
Hort, Milan, podpredseda NR SR (2010-12-03):
Do rozpravy sa ďalej prihlásil pán poslanec Peter Kažimír. Nech sa páči, pán poslanec, je tu priestor pre vaše vystúpenie.
Miškov, Juraj, poslanec NR SR (2015-12-09):
Pán poslanec Mikloš tu nie je. Ďakujem veľmi pekne. Začnem možno odzadu. Pán kolega Kuffa, jednoducho zákazy nepomôžu. Ja s vami súhlasím a ja som za to, aby sa zvýšila pôrodnosť. Ja som za to, aby sa rodilo viac detí, ale jednoducho som presvedčený o tom, že sa to nedá cez zákazy. A ak teda tvrdíte, že nenarodené dieťa je samostatná bytosť, ako je teda možné, že samostatná bytosť bez tela matky neprežije? Ako je možné potom, že nemôže povedzme dozrieť takéto oplodnené vajíčko napríklad za oknom? K čomu je potom, k čomu je potom to telo matky? Pán poslanec Kvasnička, sekulárny znamená, že sa neviaže na žiadnu ideológiu a náboženstvo. A tak, ako budem brániť a chrániť tento štát pred viazaním sa na povedzme ideológiu islamu, rovnako budem brániť tento štát pred tým, aby sa viazalo na ideológiu katolicizmu. Pán poslanec Mikloško, ja nikomu nebránim v tom, aby organizovali pochody, či už pre život, alebo proti životu. Je to naozaj právo každého. Osobne sa nezúčastňujem žiadneho z týchto pochodov. Ale opäť budem brániť právo na to, aby ste tieto pochody mohli organizovať a aby ste sa naozaj mohli združovať, aj keď s nimi vnútorne nesúhlasím a mám iný názor. No a na záver som si nechal pána poslanca Jarjabka. Ja som si naozaj nikdy nemyslel, pán poslanec, že ja vám niekedy po vašom vystúpení zatlieskam, a som hrozne rád, že som to mohol urobiť. A naozaj bravo ako za názor, ktorý ste prezentovali. Ďakujem veľmi pekne.
B. Bugár, podpredseda NR SR: (2005-09-23):
(Hlasovanie.) Prítomných 111, za 77, zdržalo sa 28, nehlasovalo 6. Návrh sme schválili. Konštatujem, že sme v treťom čítaní . Otváram rozpravu v rámci tohto čítania a pýtam sa, či sa hlási niekto do rozpravy. Konštatujem, že nikto. Končím možnosť prihlásiť sa do rozpravy. Vyhlasujem rozpravu za skončenú. Nech sa páči, záverečné hlasovanie.
Mihalik, Marcel, poslanec NR SR (2022-10-20):
Ďakujem za slovo. Pán predseda, kolegyne, kolegovia, spoločná správa gestorského výboru obsahuje dva body. Budeme o nich hlasovať spoločne. Dajte o nich, prosím, hlasovať. (Krátka pauza. Predsedajúci použil vnútornú telefónnu linku.)
Blanár, Juraj, podpredseda NR SR (2021-11-10):
Ďakujem. Prerušujem rokovanie o tomto bode programu a budeme pokračovať ďalším bodom. Ďakujem pánovi spravodajcovi. Pán minister bude predkladať ďalší zákon, ktorým je prvé čítanie o vládnom návrhu zákona, ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov a ktorým sa menia a dopĺňajú niektoré zákony . Je to parlamentná tlač 690 a rozhodnutie o pridelení výborom je číslo 730. Udeľujem slovo pánovi ministrovi, aby tento vládny návrh zákona uviedol. Nech sa páči, pán minister.
Gál, Gábor, minister spravodlivosti SR (2018-09-12):
Vážené dámy, vážení páni, bude nezvyčajné, čo teraz spravím, ale práve čo sme sa bavili pri voľbe sudcov Ústavného súdu, že musím vychádzať z toho, že na čom sa vie zhodnúť vládna koalícia. Tento návrh zákona už neviem koľkokrát bol odložený, bohužiaľ, stále sú problémy, že sú určité výhrady, nevie koalícia sa dohodnúť na konkrétnom znení ani napriek tomu, že tento návrh zákona je v druhom čítaní, na konkrétnych zmenách v príslušných paragrafoch, ktoré sú z pohľadu niektorých kolegov problematické, tak nateraz sťahujem tento vládny návrh zákona z rokovania Národnej rady.
Mikuš, Jozef, poslanec NR SR (2012-08-03):
Ďakujem pekne. Pán kolega Mihál, som rád, že ste veľmi podrobne hovorili o poplatkoch, o veciach, o ktorých tu prakticky reagujeme alebo hovoríme štyri dni. Verím aj to, že poslancom SMER-u sa to veľmi zle počúva, pretože matematika nie je silnou stránkou. A väčšinou, keď matematika nefunguje, tak prichádza ideológia a v tomto prípade tá ideológizácia tohto problému je, je skrytou, skrytá, ale v každom prípade je hlavnou. Je jasné, že SMER oklamal svojich voličov a nielen svojich, oklamal státisíce dohodárov, oklamal zhruba 300-tisíc živnostníkov, oklamal jeden a pol milióna sporiteľov v druhom pilieri, kde kuriózne alebo paradoxne sú to väčšinou väčšinou ich voliči. Toto sa matematicky veľmi ťažko dá vypočítať alebo argumentovať, akým spôsobom im to vysvetliť, takže preto prichádzajú ideologické argumenty, poprípade čísla, ktoré sú vymyslené z brucha ako jeden piatok – 250 miliónov, nasledujúci pondelok – 500 miliónov, dokonca ešte aj počet 12 apoštolov nesedel v daný okamih, pretože neboli zrátaní poslanci, ktorí sedia v predsedníctve. Preto aj ja mám rád symboly, a preto by som rád ešte raz úplne jednoducho to, čo ste, pán kolega, povedali vo svojom príhovore, povedal ohľadne poplatkov alebo tomu netvorovi, o ktorom tu hovoril predrečník a pán predseda vlády včera a v úvode svojho vystúpenia, keď predkladal návrh zákona. Poslanci SMER-u idú odsúhlasiť dvojnásobné poplatky dôchodcovským správcovským spoločnostiam a znížiť alebo ukradnúť polovicu úspor sporiteľov.
Paška, Pavol, predseda NR SR (2013-10-30):
Otváram rozpravu. Nemám písomnú prihlášku. Pýtam sa, či má niekto záujem o rozpravu? Nie. Vyhlasujem ju za skončenú. Prerušujem rokovanie o tomto bode programu. Budeme pokračovať návrhom pána poslanca Petra Osuského na vydanie zákona, ktorým sa mení zákon č. 300 Trestný zákon. Je to tlač 741. Chcem vás len informovať, že pôvodne v programe schválený bod navrhovateľov pána podpredsedu Národnej rady Jána Figeľa a poslanca Abrhana a poslankyne Gibalovej zobrali navrhovatelia späť. Nech sa páči, pán poslanec. (Rokovanie o návrhu poslanca Národnej rady Slovenskej republiky Petra Osuského na vydanie zákona, ktorým sa mení zákon č. 300/2005 Z. z. Trestný zákon v znení neskorších predpisov , tlač 741.)
Hrnčiar, Andrej, podpredseda NR SR (2018-05-17):
Pán poslanec Rajtár.
Paška, Pavol, predseda NR SR (2012-12-05):
Hlasujeme o návrhu, ktorý predložil pán spravodajca. (Hlasovanie.) 139 prítomných, 82 za, 1 proti, 56 sa zdržalo. Návrh sme schválili.
Zmajkovičová, Renáta, podpredsedníčka NR SR (2014-01-30):
Pán poslanec Záhumenský.
B. Bugár, podpredseda NR SR: (2002-02-21):
R. Hofbauer, poslanec: Iba poznámku: Prečo si to nevyrieši SDĽ vo svojej vlastnej politickej kuchyni, však minister obrany je zo strany SDĽ. To som teda nepochopil, pán poslanec Andrassy. Prečo si to nevyriešite vo svojej vlastnej politickej kuchyni, a chodíte to vetrať do parlamentu?
Bugár, Béla, podpredseda NR SR (2019-10-17):
Prezentujme sa a hlasujme o tomto procedurálnom návrhu. (Hlasovanie.) Prítomných 139, za 54, proti 65, zdržalo sa 20 poslancov. Ani tento procedurálny návrh nebol schválený. Ďalej.
Pellegrini, Peter, predseda NR SR (2015-01-28):
Hlasujeme o návrhu pána poslanca Lipšica, aby bol návrh zákona pridelený aj ďalšiemu výboru. (Hlasovanie.) Prítomných 140 poslancov, za 134, proti 3, zdržali sa 3. Návrh sme schválili.
Vetrák, Milan, poslanec NR SR (2023-02-09):
Tak najprv k pánovi poslancovi Cmorejovi. Áno, najlepšie je, keď sa obrátiš na pána Šustera ako člena RZZ-ky, s ním sa to tvorilo. A pokiaľ ide aj o nejaké ďalšie doplnenia, my sme sa, ja som sa predbežne s nimi dohodol tak, že aby nedochádzalo teda k nejakým aj neželaným úpravám v oboch zákonoch, tak to nebudeme rozširovať o nič iné. Ale ak sa s ním porozprávaš a teda on ti povie, že mu to nevadí, to, čo navrhuješ k tomu, tak ja takisto, mne sa to nezdá nejako, by som povedal, zlé riešenie, ktoré hovoríš. Bolo by to, samozrejme, asi vhodnejšie v tej väčšej novele rokováku, ktorý ešte by som bol rád, aby sme nejak spoločne dali dokopy aj s ostatnými, ale spýtaj sa pána Šustera, či mu to nevadí. A samozrejme, budeme sa musieť spýtať aj ja v klube, aj koaličných, no, koaličných, no, ďalších partnerov, SME RODINA a ZA ĽUDÍ, či by si to vedeli predstaviť. Ja na prvé počutie mi to nepripadá ako problém. Viem, že aj pán Šuster nechcel, aby sa rozširovali tie návrhy o nič ďalšie, že chcel striktne, že nech sa držíme toho, na čom sme sa dohodli. Čiže kľudne daj mi potom vedieť, že ako si sa s ním rozprával. To je teda k tomu, čo ty hovoríš. Ja myslím, že potom aj ešte k predsedovi finančného výboru budem môcť reagovať možno aj v rozprave, lebo to bude dlhšie vystúpenie. Ale len krátko zatiaľ na úvod, že Ústavný súd, ja rozumiem, že ty máš takú preferenciu, ale Ústavný súd nepovedal, že by nemohli byť predmetom skráteného legislatívneho konania zákony aj so štrukturálnym dopadom na rozpočet, o čom hovoríš. Čiže neni to akože nejaká stopka zo strany Ústavného súdu. Museli sme sa na tom väčšinovo v parlamente dohodnúť. A ja som, pokiaľ ide o výsledok toho procesu, toho konania na Ústavnom súde, len formálne zhrnul to, čo Ústavný súd povedal. Čiže v jednom bode bola pani prezidentka úspešná, v dvoch nebola z tých troch. Čiže to je fakt. To treba rešpektovať.
Pellegrini, Peter, predseda NR SR (2015-10-30):
Dávam teraz slovo spoločnému spravodajcovi z výboru pre zdravotníctvo poslancovi Jozefovi Valockému, aby informoval Národnú radu o výsledku prerokovania tohto návrhu vo výboroch.
Kaník, Ľudovít, poslanec NR SR (2012-07-02):
Pán poslanec, vy ste starosta obce, tak začnem tým, že zopakujem tú výzvu. Veď vy poznáte svojich obyvateľov, tak ak máte vo svojej obci takú rodinu, ktorá za štyri roky, ani jeden z jej členov rodiny sa nedokázal zamestnať ani na 270, ani priebežne alebo postupne na 270 dní, veľmi rád sa s ňou zoznámim. Je to teraz na vás, ako loptička je na vašej strane, pán poslanec a starosta, lebo vy určite veľmi dobre poznáte svojich obyvateľov, a určite taký prípad tam máte, keď tak zápalisto diskutujete, že to nemôžeme, tak ak taký je, tak veľmi rád sa naozaj s ním oboznámim. A keď hovorím o tom, že je to aj príležitostná práca, áno, na tom trvám, zahŕňa sa do toho aj práca na dohodu aj brigáda, takže to môže byť aj na dva týždne aj sezónne práce, mesiac či dva, dohromady je dôležité, tak je ten zákon postavený. A sme v prvom čítaní, no, ak vidíte na ňom niektoré veci, ktoré sú technicky nedotiahnuté, no tak v druhom čítaní máme príležitosť vylepšiť to, aby to bolo tak, aby to tým ľuďom umožnilo. Ale vráťme sa naozaj k tým skutočným reálnym argumentom, lebo choďte sa spýtať tých ľudí, čo žijú tam, kde sa stretávajú s týmto problémom, čo vám na to povedia. Ja by som bol strašne rád, keby ste počuli, tak ako oni vidia skutočnosť, s ktorou sa musia dennodenne stretávať.
Vitteková, Anna, poslankyňa NR SR (2015-03-19):
Týmto sme hlasovali o všetkých pozmeňujúcich návrhoch, preto, pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte o tom hlasovať.